Lolland-Falsters Stifts-Tidende, 1846-05-25
For Christiansholms Birk, Forpagter Hartmann paa Bramslykke. For Guldborglands Birk, Forpagter Fibiger paa Berritsgaard. For Hardenberg-Reventlows østre District, Propriet. Carstensen paa Cypresgaarden. For Fuglsang Birk, Kammerraad Friderichsen. Amtsraadet opfordrede Stiftamtet til, snarest muligt at indhente Beretning fra de Politimestre, som dermed staae tilbage, om hvorledes Borthugningen af Hegn og Plantninger ved de offentlige Veie er fremmet, og hvorvidt nogen Forsømmelse i denne Henseende har fundet Sted. 23. Jngenieurcapitain Dreyer havde sendt Andragender fra Veiopsynsmændene om at tilstaaes Godtgjørelse for Portoudgifter og Skrivematerialier i Tienesteanliggender og indstillet dem til at erholde hver en bestemt aarlig Godtgjørelsessum. Dette fandt Amtsraadet imidlertid ikke Anledning til at bevilge, hvorimod der tilstodes Opsynsmand Jeppesen 12 Rbd. aarlig i Godtgjørelse for Bompenge, som han maa erlægge ved Nakskovs Porte, naar han passerer Byen i sine Forretninger. 24. Den af Amtsraadet i forrige Møde til at overveie Kammerraad Friderichsens Forslag om at indgaae med Andragende om Emaneringen af en Lov, der paabyder bredfælgede Hjul for Vogne, som belæssede med en vis Vægt befare de offentlige Veie, nedsatte Comitee, bestaaende af Proponenten, Procurator Aagaard og Kammerraad Jørgensen, havde afgivet sin Betænkning, i Henhold til hvilken det besluttedes, angaaende den omhandlede Gjenstand at rette en Forestilling til Rentekammeret, hvilken navnlig skulde gaae ud paa, at der foreskrives en Fælgbrede af 4 a 5 Tommer for Vogne, hvis Læs overskrider en Vægt af 6 Skpd., og at Jndførelsen af saadanne Fælg befales at skulle foregaae inden 5 Aar. 25. Formanden meddeelte, at han, i Anledning af det fra Propr. Tesdorpf med flere Lodseiere i de til Hovedvandløbet Nr. 1 paa Falster stødende Jorder fremkomne Andragende om Jstandsættelse af Slusen for bemeldte Vandløb, havde henvendt sig derom til Jngenieurcorpsets Veidirection, som imidlertid havde svaret, at den omhandlede Sluse maa ansees for den almindelige Veikasse aldeles uvedkommende, da den ikke i nogensomhelst Maade influerer paa Hovedlandeveiens Vedligeholdelse. Da Amtsraadet lige saa lidet kunde ansee Amtet forpligtet til at vedligeholde Slusen, ved toges det at tilkjendegive Lodseierne dette, med Tilføiende, at der intet haves imod, at den bliver staaende, saalænge de ville vedligeholde den, eller indtil de ombytte den med en anden, som meere svarer til Hensigten. 26. Sadelmager Petrasi ved Pederstrup havde andraget paa, at 2/3 af Omkostningerne ved hans afsindige Kones Cuur paa Bidstrupgaards Hospital maatte udredes af Amtsfattigkassen, mod at han selv betaler 1/3 Da den Paagjældende, efter den indhentede Oplysning, maa antages at være farlig for den offentlige Sikkerhed, fandt Amtsraadet intet at erindre imod, at den nævnte Andeel af Omkostningerne bæres af Amtet, saaledes at den udredes af Amtsrepartitionsfonden. 27. Jfølge Andragende fra Sogneforstanderskabet. for Errindlev og Olstrup Sogne tilstodes der denne Communes Fattigvæsen for Aaret 1845 35 Rbd. af Amtsfattigkassen, som en Hjælp til Bestridelse af Udgifterne ved Fruentimmeret Maren Rasmusdatters Forsørgelse under en epileptisk Sygdom, der er forbundet med periodisk Sindsforvirring. 28. Ligeledes bevilgedes Jdestrup Sogns Fattigvæsen af samme Kasse 25 Rbd. for indeværende Aar og fremdeles aarlig, som en Hjælp til Huusmand Ole Nielsens sindssvage Kones Forsørgelse, saalænge det godtgjøres, at hendes Sindsygdom vedvarer. 29. Sogneforstanderskabet for Herredskirke og Lille=Løitofte Sogne havde til Amtsraadets Approbation indsendt Licitationsconditioner og Overslag, hvorefter et Fattighuus agtes opført i Vester Karleby. Da Amtsraadet imidlertid ikke er bemyndiget til at meddele slige Approbationer, men Sagen ifølge Cancelli-Circulaire af 27de Januar 1838 og, i Lighed med hvad der for Kjøbstæderne er foreskrevet ved Anordningen af 24de October 1837 § 25, maatte antages at henhøre til Cancelliets Afgjørelse, besluttedes det dertil at indstille den og at anbefale Foretagendet til Collegiets Approbation.